ભોપાલ, તા. 3 : મધ્યપ્રદેશમાં વિધાનસભા ચૂંટણીથી બરાબર પહેલાં જ સત્તાધારી ભાજપને મોટો રાજકીય ફટકો પડયો છે. મુખ્યમંત્રી શિવરાજસિંહ ચૌહાણના સાળા સંજયસિંહ ભાજપને રામ-રામ કરી કોંગ્રેસમાં જોડાઈ ગયા છે. કોંગ્રેસમાં સંજયસિંહનો પ્રવેશ થયો ત્યારે મધ્યપ્રદેશ કોંગ્રેસના કમલનાથ અને જ્યોતિરાદિત્ય સિંધિયા પણ ઉપસ્થિત હતા. એમપીના ત્રણ વખત સીએમ રહેલા શિવરાજ માટે વ્યક્તિગત રીતે આ મોટો ઝાટકો છે.